[{"text_idx": "#000003", "text": "Sut mae cyfathrebu ar-lein yn effeithio ar les meddyliol pobl ifanc?"}, {"text_idx": "#000005", "text": "Cyfathrebu rhyngbersonol yw un o\u2019r gweithgareddau mwyaf cyffredin ymhlith pobl ifanc wrth ymgysylltu ar-lein. Mae gan y rhan fwyaf o bobl ifanc broffil cyfryngau cymdeithasol ac maent yn aml yn defnyddio\u2019r rhyngrwyd i gyfathrebu. Yn o\u0302l ystadegau diweddar, mae gan 99% o bobl ifanc 12 i 15 oed gyswllt rhyngrwyd, gyda 95% yn dweud eu bod yn defnyddio cyfryngau cymdeithasol cyn ac ar o\u0302l ysgol bob dydd (Y Swyddfa Gartref, 2020)."}, {"text_idx": "#000006", "text": "Hyd yma mae\u2019r rhan fwyaf o\u2019r ymchwil wedi edrych ar y cysylltiad rhwng yr amser a gaiff ei dreulio ar-lein a symptomau iselder, gorbryder, meddyliol a lles. Fodd bynnag, nid yw grwpio pob math o gyfryngau cymdeithasol gyda\u2019i gilydd yn caniata\u0301u ar gyfer naws; er enghraifft beth mae pobl ifanc yn ei wneud a gyda phwy maent yn ymgysylltu. Ceir amrywiadau enfawr o ran yr hyn mae pobl yn ei wneud ar-lein. Nid yw edrych ar TikTok a gwylio fideos YouTube yr un peth ag anfon negeseuon uniongyrchol at ffrind neu chwarae gemau fideo ar-lein gyda ffrindiau rydych chi wedi\u2019u gweld yn yr ysgol y diwrnod hwnnw."}, {"text_idx": "#000009", "text": "Edrychom ni ar ymatebion dros 38,000 o blant a phobl ifanc \u2013 is-sampl o\u2019r prif arolwg \u2013 y gofynnwyd iddynt am eu hymddygiad cyfathrebu ar-lein. Defnyddiom ni fodelau amlamrywedd i asesu\u2019r berthynas rhwng pwy roedd pobl ifanc yn cyfathrebu a\u0302 nhw ar-lein a\u2019u lles meddyliol. O fewn y modelau atchweliad hyn, cafwyd rheolyddion ar gyfer dryswyr fel defnydd goddefol o\u2019r cyfryngau cymdeithasol \u2013 h.y. defnyddio cyfryngau cymdeithasol i ddianc rhag teimladau negyddol, ansawdd cyfeillgarwch, eu canfyddiad o\u2019u cyfeillgarwch, eu perthynas a\u0302 ffrindiau a seibrfwlio."}, {"text_idx": "#000011", "text": "Canfuwyd bod myfyrwyr yn ymgysylltu\u2019n helaeth ar safleoedd rhwydweithio cymdeithasol. Roedd llawer yn defnyddio\u2019r gwefannau hyn yn ddyddiol a gwelsom fod cyfathrebu ar-lein yn aml gyda\u2019u ffrindiau gorau a\u2019u grwpiau cyfeillgarwch ehangach yn gysylltiedig a\u0302 lefelau uwch o les. Fodd bynnag, roedd amlder cyswllt ar-lein a\u0302 ffrindiau rhithwir, h.y. ffrindiau nad ydynt wedi cwrdd a\u0302 nhw mewn bywyd go iawn, dim ond ar-lein, yn gysylltiedig a\u0302 lles gwaeth, ac roedd i hyn gysylltiad llawer mwy negyddol ymhlith merched na bechgyn."}]